Dolenjska cesta 22

1000 Ljubljana

Telefon: 064 244 497

e-pošta: [drustvo.abstinent@gmail.com](mailto:drustvo.abstinent@gmail.com)

[www.abstinent.si](http://www.abstinent.si)

Ljubljana, februar 2022

**Društvo za urejeno življenje - ABSTINENT**

Akciji »*40 dni brez alkohola*« se Društvo ABSTINENT pridružuje z namenom promocije akcije preko svoje mreže društev, s katerimi intenzivno sodelujemo. Društva delujejo na Vrhniki in Jesenicah, v Trebnjem, Novem mestu, Krškem, Šmarju pri Jelšah in Sevnici ter preko inštitucij s katerimi sodelujemo po celi Sloveniji. Pri svojem delovanju se dnevno srečujemo s posamezniki, ki trpijo zaradi prekomernega pitja alkohola. Najpogosteje so to svojci, otroci in mladostniki, ki živijo z osebo, ki pije. Poleg svetovalnega in skupinskega dela, ki sta naši ključni aktivnosti, velik del naših aktivnosti stremi k osveščanju in spodbujanju življenja brez alkohola, saj smo dnevno priča uničujočim posledicam prekomernega pitja in se zavedamo pomena tovrstnega osveščanja.

Prepričani smo, da lahko le s skupnimi močmi dosežemo spremembe in vidnejše premike za zmanjšanje prekomernega pitja alkohola, zato smo vedno pripravljeni sodelovati tudi v tovrstnih akcijah in z dobrimi praksami spodbujati posameznike, *ker verjamemo* v spremembe.